พระราชบัญญัติจัดตั้งศาลจังหวัดที่อำเภอพิมาย จังหวัดนครราชสีมา พ.ศ. 2550
ประกาศวันที่ 2007-08-03

content: พระราชบัญญัติ จัดตั้งศาลจังหวัดที่อำเภอพิมาย จังหวัดนครราชสีมา พ.ศ. ๒๕๕๐
content: ภูมิพลอดุลยเดช ป.ร. ให้ไว้ ณ วันที่ ๒๕ กรกฎาคม พ.ศ. ๒๕๕๐ เป็นปีที่ ๖๒ ในรัชกาลปัจจุบัน
content: พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรจัดตั้งศาลจังหวัดขึ้นที่อำเภอพิมาย จังหวัดนครราชสีมา จึงทรงพระกรุณาโปรดเกล้าฯ ให้ตราพระราชบัญญัติขึ้นไว้โดยคำแนะนำและยินยอมของสภานิติบัญญัติแห่งชาติ ดังต่อไปนี้
sectionNo: 1
content: มาตรา ๑ พระราชบัญญัตินี้เรียกว่า “พระราชบัญญัติจัดตั้งศาลจังหวัดที่อำเภอพิมาย จังหวัดนครราชสีมา พ.ศ. ๒๕๕๐”
sectionNo: 2
content: มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ให้จัดตั้งศาลจังหวัดขึ้นที่อำเภอพิมาย จังหวัดนครราชสีมา เรียกว่า “ศาลจังหวัดพิมาย” และจะเปิดทำการเมื่อใด ให้ประกาศโดยพระราชกฤษฎีกา
sectionNo: 4
content: มาตรา ๔ ให้ศาลจังหวัดพิมายมีเขตตลอดท้องที่อำเภอพิมาย อำเภอชุมพวง อำเภอห้วยแถลง กิ่งอำเภอเมืองยาง และกิ่งอำเภอลำทะเมนชัย ในจังหวัดนครราชสีมา ในระหว่างที่ยังไม่ได้เปิดทำการศาลจังหวัดพิมายตามพระราชกฤษฎีกาที่ออกตามมาตรา ๓ ให้ศาลจังหวัดนครราชสีมามีเขตอำนาจตลอดถึงเขตศาลจังหวัดพิมายด้วย
sectionNo: 4
content: บรรดาคดีของเขตท้องที่อำเภอและกิ่งอำเภอที่ระบุในวรรคหนึ่ง ซึ่งค้างพิจารณาอยู่ในศาลจังหวัดนครราชสีมาในวันเปิดทำการศาลจังหวัดพิมายตามมาตรา ๓ ให้คงพิจารณาพิพากษาในศาลจังหวัดนครราชสีมา ให้โอนบรรดาคดีของเขตท้องที่อำเภอและกิ่งอำเภอที่ระบุในวรรคหนึ่ง
sectionNo: 4
content: ซึ่งค้างพิจารณาอยู่ในศาลแขวงนครราชสีมาในวันเปิดทำการศาลจังหวัดพิมายตามมาตรา ๓ ไปพิจารณาพิพากษาในศาลจังหวัดพิมาย
sectionNo: 5
content: มาตรา ๕ ให้ประธานศาลฎีการักษาการตามพระราชบัญญัตินี้
content: ผู้รับสนองพระบรมราชโองการ พลเอก สุรยุทธ์ จุลานนท์ นายกรัฐมนตรี
content: หมายเหตุ :- เหตุผลในการประกาศใช้พระราชบัญญัติฉบับนี้ คือ โดยที่เป็นการสมควรจัดตั้งศาลจังหวัดขึ้นที่อำเภอพิมาย จังหวัดนครราชสีมา ให้มีเขตตลอดท้องที่อำเภอพิมาย อำเภอชุมพวง อำเภอห้วยแถลง กิ่งอำเภอเมืองยาง และกิ่งอำเภอลำทะเมนชัย จังหวัดนครราชสีมา
content: เพื่อประโยชน์แก่ประชาชนในท้องที่อำเภอและกิ่งอำเภอดังกล่าว จึงจำเป็นต้องตราพระราชบัญญัตินี้